smcproject/ml-wiki-sentences huggingface dataset:
17.4 17.4 kHz ഫ്രീക്വൻസിയിലുള്ള ശബദം 25 വയസ്സിനു താഴെയുള്ളവർക്ക് മാത്രമേ കേൾക്കാൻ പറ്റൂ.
8 kHz ഫ്രീക്വൻസിയിലുള്ള ശബ്ദം എല്ലാ പ്രായക്കാർക്കും കേൾക്കാൻ പറ്റും.
ഇതിന്റെ ഉപയോഗം നിരോധിക്കണമെന്നും, ഇത് യുവാക്കളുടെ മനുഷ്യാവകാശലംഘനമാണെന്നും ചില അഭിപ്രായങ്ങളുണ്ട്.
ഇതേ ഫ്രീക്വൻസികളിലുള്ള ശബ്ദം വച്ച് ചില കുട്ടികൾ മൊബൈൽ റിങ്ങ് ടോൺ ഉണ്ടാക്കിയിട്ടുണ്ട്.
ഇതിനെ Teen Buzz എന്നാണ് വിളിക്കുക.
ഈ റിങ്ങ് ടോൺ ഉപയോഗിച്ചാൽ ക്ലാസ്സ് മുറികളിൽ വച്ച് ഫോൺ അടിച്ചാലും പ്രായം കൂടുതലുള്ള ആളായത് കൊണ്ട് ശ്ബ്ദം അധ്യാപകന്റെ ചെവിയിൽ കേൾക്കില്ല.
ഇതിന്റെ ശബ്ദം കുട്ടികൾക്ക് മാത്രമേ കേൾക്കാൻ പറ്റൂ.
ദി മൗത്ത് ഓഫ് എ കേവ് ഇംഗ്ലീഷ് വിലാസം https://ml.wikipedia.org/wiki/The_Mouth_of_a_Cave
ഫ്രഞ്ച് കലാകാരനായ ഹ്യൂബർട്ട് റോബർട്ട് 1784-ൽ സൃഷ്ടിച്ച ക്യാൻവാസ് പെയിന്റിംഗാണ് ദി മൗത്ത് ഓഫ് എ കേവ് .
ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ് ഈ പെയിന്റിംഗ്.
ലൂയി പതിനാറാമന്റെ ഇളയ സഹോദരനുവേണ്ടി റോബർട്ട് ആറ് ചിത്രങ്ങളുള്ള ഒരു കൂട്ടത്തിന്റെ ഭാഗമായി വരച്ചതാണ് ദി മൗത്ത് ഓഫ് എ കേവ്.
ചിത്രം ഒരു ഘട്ടത്തിൽ വെള്ളം കയറി കേടുപാടുകൾ സംഭവിച്ചെങ്കിലും പിന്നീട് പുനഃസ്ഥാപിച്ചു.
ഈ വിഷയം നേപ്പിൾസ് ഉൾക്കടലിലെ ഗ്രോട്ട ഡെൽ ടുവോനോയിൽ നിന്ന് പ്രചോദനം ഉൾക്കൊണ്ടിരിക്കാനാണ് സാധ്യത.
പോസിലിപ്പോ തുരങ്കവും പ്രചോദനത്തിന്റെ ഉറവിടമായി നിർദ്ദേശിക്കപ്പെട്ടിട്ടുണ്ട്.
ദി മൗസ് ഓൺ ദി മൂൺ ഇംഗ്ലീഷ് വിലാസം https://ml.wikipedia.org/wiki/The_Mouse_on_the_Moon
1963- ൽ ഇറങ്ങിയ ഒരു ബ്രിട്ടീഷ്‌ കോമഡി ചലച്ചിത്രം ആണ് ദി മൗസ് ഓൺ ദി മൂൺ .
ലിയോനർദ്  വിബ്ബെർലെയ് എഴുതിയ  ഇതേ പേരിൽ ഉള്ള പുസ്തകത്തിന്റെ ചലച്ചിത്ര ആവിഷ്കാരം ആണ് ഇതു.
റിച്ചാർഡ്‌ ലെസ്റ്റെർ ആണ് ഇതിന്റെ സംവിധാനം നിർവഹിച്ചിരിക്കുന്നത്.
അവലംബം ദി മൗസ് ഓൺ ദി മൂൺ ഇന്റർനെറ്റ് മൂവി ഡാറ്റാബേസിൽ ബാഹ്യ ലിങ്കുകൾ ദി മൗസ് ഓൺ ദി മൂൺ ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് ദി മൗസ് ഓൺ ദി മൂൺ ടിസിഎം മുവീ ഡാറ്റാബേസിൽ നിന്ന് ദി മൗസ് ഓൺ ദി മൂൺ ദി മൗസ് ഓൺ ദി മൂൺ ഓൾമുവീയിൽ
ഡേവിഡ് ഡേബിഡീൻ ഇംഗ്ലീഷ് വിലാസം https://ml.wikipedia.org/wiki/David_Dabydeen
ഒരു ഗയാനീസ് നിരൂപകനും നോവലിസ്റ്റുമാണ് ഡേവിഡ് ഡേബിഡീൻ .
ഡിസംബർ 9 , 1955 ഗയാനയിൽ ജനിച്ചു.
കേംബ്രിജിൽ വിദ്യാഭ്യാസം ചെയ്ത ഇദ്ദേഹം ഇംഗ്ളണ്ടിൽ താമസമാക്കി.
ഡിസപ്പിയറൻസ് ( 1993 ), കൂലി ഒഡിസി ( 1988 ), സ്ളേവ് സോങ് ( 1984 ) എന്നിവയാണ് ഇദ്ദേഹത്തിന്റെ പ്രധാന കൃതികൾ.
വിവിധ സംസ്കാരങ്ങളുടെ സമാഗമവും സമന്വയവുമാണ് ഇദ്ദേഹത്തിന്റെ കൃതികളിലെ മുഖ്യവിഷയം.
ഗ്രാമീണ ഇംഗ്ളണ്ടിന്റെ കാണാമറയത്തുള്ള അധോലോകത്തിന്റെ സംഭ്രമജനകമായ ചിത്രം ആദ്യ കൃതിയിൽ കാണാം.
ഗയാനയിലെ വരുത്തരായ കൂലിപ്പണിക്കാരുടെ ജീവിതത്തിന്റെ ദയനീയത വരച്ചുകാട്ടുന്ന കൃതിയാണ് കൂലി ഒഡിസി.
മാറിമറിഞ്ഞുവരുന്ന ഭാഷാപ്രയോഗരീതികൾ സ്ളേവ് സോങിൽ മുഖ്യവിഷയമായി കടന്നുവരുന്നു.
കൊളോണിയൽ ഭരണത്തിന്റെ സംസ്കാരോന്മൂലന പ്രവണതയാണ് ഡേവിഡ് ഡേബിഡീന്റെ മുഖ്യ ശ്രദ്ധാവിഷയം.
ചരിത്രം അതിൽ പങ്കാളിയാകുന്ന ഓരോ മനുഷ്യനെയും ഏതെല്ലാം രീതിക ളിൽ വികലമാക്കുന്നുവെന്ന് ഇദ്ദേഹം കാട്ടിത്തരുന്നു.
വിവിധ മാനു ഷിക സ്വത്വങ്ങൾ തമ്മിലുള്ള സംഘർഷമാണ് ചരിത്രത്തിന്റെ ചാലകശക്തിയെന്നത്രേ ഡേബിഡീന്റെ പക്ഷം.
വിഖ്യാത ഇംഗ്ളീഷ് ചിത്രകാരനായ ഹോഗാർത്തിന്റെ ചിത്രങ്ങളിൽ നിത്യസാന്നിധ്യമായി നിറഞ്ഞുനില്ക്കുന്ന കറുത്തവർഗക്കാരെക്കുറിച്ചുള്ള ഹോഗാർത്ത്സ് ബ്ളാക്സ്: ദി ഇമേജ് ഒഫ് ബ്ളാക്സ് ഇൻ ഇംഗ്ളീഷ് ആർട് (1985) എന്നൊരു ഗ്രന്ഥം കൂടി ഡേബിഡീന്റെ സംഭാവനയായി ലഭിച്ചിട്ടുണ്ട്.
ഡേവിഡ് നിവെൻ ഇംഗ്ലീഷ് വിലാസം https://ml.wikipedia.org/wiki/David_Niven
ഡേവിഡ് നിവെൻ ബ്രിട്ടീഷ് ചലച്ചിത്ര നടനായിരുന്നു .
ജെയിംസ് ഡേവിഡ് ഗ്രഹാം നിവെൻ എന്നാണ് അദ്ദേഹത്തിന്റെ യഥാർഥ നാമധേയം.
1910 മാർച്ച് 1-ന് ലണ്ടനിൽ ജനിച്ചു .
അഞ്ചാം വയസ്സിൽത്തന്നെ പിതാവ് കൊല്ലപ്പെടുകയും മാതാവ് വേറെ വിവാഹം കഴിക്കുകയും ചെയ്തതോടെ, ചെറുപ്പകാലം ഏറെക്കുറെ ഒറ്റയ്ക്കാണ് കഴിച്ചുകൂട്ടിയത്.
ബാൻഡ് ഹർട്സിലെ റോയൽ മിലിട്ടറി അക്കാദമിയിൽനിന്നും പട്ടാള പരിശീലനം പൂർത്തിയാക്കിയശേഷം ഡോവറിലും മാൾട്ടയിലുമായി ഹൈലാൻഡ്-ഇൻഫന്ററിയിൽ 1932 വരെ സേവനമനുഷ്ഠിച്ചു.
പിന്നീട്, സിനിമാമോഹവുമായി ഹോളിവുഡിലെത്തി .
1932 മുതൽ 35 വരെയുള്ള കാലത്ത് ഇദ്ദേഹം കാനഡയിലും , വെസ്റ്റ് ഇൻഡീസിലും യു.എസ്സിലുമാണ് ജീവിച്ചത്.
അവിടങ്ങളിൽ മദ്യവില്പനക്കാരനായും അലക്കുകാരനായും ഉപജീവനം നടത്തി.
1939 വരെയുള്ള കാലത്ത് 25-ഓളം സിനിമകളിൽ ചെറിയ വേഷങ്ങൾ ഇദ്ദേഹം അവതരിപ്പിക്കുകയുണ്ടായി.
1939-ൽ പുറത്തിറങ്ങിയ റാഫിൾസ് ഏറെ ശ്രദ്ധിക്കപ്പെട്ട ഇദ്ദേഹത്തിന്റെ ആദ്യകാല ചിത്രങ്ങളിലൊന്നാണ്.
ആദ്യകാല മികച്ച ചിത്രങ്ങൾ ക്ലിയോപാട്ര (1934) എ ഫെദർ ഇൻ ബാർഹാറ്റ് (1935) റോസ്മേരി (1936) ഡോഡ്സ് വർത്ത് (1936) ദ് ചാർജ് ഒഫ് ദ് ലൈറ്റ് ബ്രിഗേഡ് (1936) ദ് പ്രിസണർ ഒഫ് സൻസ (1937) വോർ മെൻ ആൻഡ് എ പ്രയർ (1938) ത്രീ ബ്ലൈൻഡ് മൈസ് (1938) ദ് റിയൽ ഗ്ലോറി (1939)
തുടങ്ങിയവയായിരുന്നു നീവൻ ഡേവിഡിന്റെ ആദ്യകാല മികച്ച ചിത്രങ്ങൾ.
രണ്ടാം ലോകയുദ്ധകാലത്ത്
രണ്ടാം ലോകയുദ്ധകാലത്ത് ഇദ്ദേഹം ബ്രിട്ടീഷ് പട്ടാളത്തോടൊപ്പം ചേർന്നു പ്രവർത്തിച്ചു.
എന്നാൽ യുദ്ധകാലത്തും ഇദ്ദേഹം രണ്ടു സിനിമകളിൽ അഭിനയിക്കുകയുണ്ടായി.
ദ് ഫസ്റ്റ് ഒഫ് ദ് ഫ്യൂ (1942), ദ് വെ അണസ് (1944) എന്നിവയായിരുന്നു അവ.
രണ്ടാം ലോകയുദ്ധത്തിനുശേഷം ഹോളിവുഡിൽ തിരിച്ചെത്തുകയും, എ മാറ്റർ ഒഫ് ലൈഫ് ആൻഡ് ഡെത്ത് (1946), എറൌണ്ട് ദ് വേൾഡ് ഇൻ 84 ഡെയ്സ് (1956), ദ് പിങ്ക് പാന്തർ (1963) തുടങ്ങിയ പ്രശസ്ത ചിത്രങ്ങളിലഭിനയിക്കുകയും ചെയ്തു.
1958-ൽ പുറത്തിറങ്ങിയ സെപ്പറേറ്റ് ടേബിൾ എന്ന ചിത്രത്തിലെ അഭിനയത്തിന് മികച്ച നടനുള്ള അക്കാദമി അവാർഡ് ലഭിച്ചു.
നൂറോളം ചിത്രങ്ങളിൽ അഭിനയിച്ചിട്ടുണ്ട്.
മറ്റു പ്രധാന ചിത്രങ്ങൾ ദ് ബിഷപ്സ് വൈഫ് (1947) എ കിസ് ഇൻ ദ് ഡാർക്ക് (1949) ഹാപ്പി ഗോ ലൌവ്ലി (1951) ദ് ലേഡി ഡെയ്സ് നോ (1952) ദ് മൂൺ ഈസ്റ്റ് ബ്ളൂ (1953) ദ് കിങ്സ് തീഫ് (1955) ദ് ലിറ്റിൽ ഹട്ട് (1957) ആസ്ക് എനി ഗേൾ (1959) ദ് ഷോർട്ടസ്റ്റ് സേ (1962) ദ് ബെസ്റ്റ് ഒഫ് എനിമീസ് (1962) ഗൺസ് ഒഫ് ഡാർക്ക്നെസ് (1962) ലേഡി എൻ (1965) ഐ ഒഫ് ദ് ഡെവിൾ (1966) ദ് ബ്രൈൻ (1969) പേപ്പർ ടൈഗർ (1975) മർഡർ ബൈ ഡെത്ത് (1976) സ്പീസ് ഫീവർ (1978) റഫ് കട്ട് (1980) കഴ്സ് ഒഫ് ദ് പിങ്ക് പാന്തർ (1983)
തുടങ്ങിയവയാണ് ഇദ്ദേഹത്തിന്റെ മറ്റു പ്രധാന ചിത്രങ്ങൾ.
1940-ൽ ഇദ്ദേഹം പ്രിമൂല സൂസൻ റോളോയെ വിവാഹം ചെയ്തു.
ആറു വർഷത്തെ ദാമ്പത്യത്തിനുശേഷം അവർ ഒരു അപകടത്തിൽ കൊല്ലപ്പെട്ടു.
ഈ ബന്ധത്തിൽ രണ്ട് മക്കളുണ്ട്.
പിന്നീട്, 1948-ൽ പ്രശസ്ത സ്വീഡിഷ് മോഡലും അഭിനേത്രിയുമായിരുന്ന പൌലീന ടെർസ്മിസനെ വിവാഹം ചെയ്തു.
രണ്ട് ആത്മകഥകൾ ഉൾപ്പെടെ മൂന്ന് പുസ്തകങ്ങൾ രചിച്ചിട്ടുണ്ട്.
ദ് മൂൺ എ ബലൂൺ (1971), ഓൺ ദി എംപ്റ്റി ഹോർസസ് (1975) എന്നിവയായിരുന്നു ഇദ്ദേഹത്തിന്റെ ആത്മകഥാ രചനകൾ.
ഗോ സ്ലോ വി കംബാക്ക് ക്യുക്‌ലി എന്ന ഒരു നോവലും ഇദ്ദേഹം രചിച്ചിട്ടുണ്ട്.
1983 ജൂലൈ 29-ന് സ്വിറ്റ്സർലണ്ടിൽവച്ച് അസുഖബാധിതനായിരിക്കെ നിവെൻ ഡേവിഡ് അന്തരിച്ചു.
പുറത്തേക്കുള്ള കണ്ണികൾ Wikimedia Commons has media related to David Niven .
http://www.imdb.com/name/nm0000057/ http://www.dailymail.co.uk/femail/article-1195861/David-Niven-Junior-The-truth-Dads-deathbed-confession.html http://www.nndb.com/people/690/000031597/ http://www.starpulse.com/Actors/Niven,_David/ Archived 2012-11-13 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നിവെൻ, ഡേവിഡ് (1910 - 1983) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡേവിഡ് ഫിലിപ്പ് റോ ഇംഗ്ലീഷ് വിലാസം https://ml.wikipedia.org/wiki/Phil_Roe_(politician)
ഒരു അമേരിക്കൻ രാഷ്ട്രീയക്കാരനും ഭിഷഗ്വരനുമാണ് ഡേവിഡ് ഫിലിപ്പ് റോ (ജനനം ജൂലൈ 21, 1945).
ടെന്നസിയിലെ ഒന്നാം കോൺഗ്രസ് ഡിസ്ട്രിക്റ്റിന്റെ യു.എസ് പ്രതിനിധിയായിരുന്നു അദ്ദേഹം.
2009 മുതൽ 2021 വരെ സേവനമനുഷ്ഠിച്ചു.
അദ്ദേഹം റിപ്പബ്ലിക്കൻ പാർട്ടി അംഗമാണ്.
2017 മുതൽ 2019 വരെ, വെറ്ററൻസ് അഫയേഴ്‌സ് സംബന്ധിച്ച ഹൗസ് കമ്മിറ്റിയുടെ ചെയർമാനായിരുന്നു റോ.
2020ലെ തിരഞ്ഞെടുപ്പിൽ താൻ വീണ്ടും മത്സരിക്കില്ലെന്ന് 2020 ജനുവരിയിൽ റോ പ്രഖ്യാപിച്ചു.
1945 ജൂലൈ 21ന് ടെന്നസിയിലെ ക്ലാർക്‌സ്‌വില്ലിലാണ് റോയുടെ ജനനം.
1967-ൽ ഓസ്റ്റിൻ പേ സ്റ്റേറ്റ് യൂണിവേഴ്സിറ്റിയിൽ നിന്ന് ബിരുദം നേടിയ അദ്ദേഹം 1972-ൽ യൂണിവേഴ്സിറ്റി ഓഫ് ടെന്നസി കോളേജ് ഓഫ് മെഡിസിനിൽ നിന്ന് മെഡിക്കൽ ബിരുദം നേടി.
മെഡിക്കൽ സ്കൂളിൽ നിന്ന് ബിരുദം നേടിയ ശേഷം, റോ യുണൈറ്റഡ് സ്റ്റേറ്റ്സ് ആർമി മെഡിക്കൽ കോർപ്സിൽ സേവനമനുഷ്ഠിച്ചു.
ദക്ഷിണ കൊറിയയിലെ ക്യാമ്പ് കേസിയിലെ 2nd ഇൻഫൻട്രി ഡിവിഷനോട് ചേർന്നു.
1974-ൽ അദ്ദേഹത്തെ മേജറായി ഡിസ്ചാർജ് ചെയ്തു.
തുടർന്ന് അദ്ദേഹം സ്റ്റേറ്റ് ഓഫ് ഫ്രാങ്ക്ലിൻ ഹെൽത്ത്‌കെയർ അസോസിയേറ്റ്‌സിലെ (SOFHA) ഫിസിഷ്യൻ ജോലി ഉൾപ്പെടെ ജോൺസൺ സിറ്റിയിൽ OB/GYN പ്രാക്ടീസിലേക്ക് പോയി.
31 വർഷത്തിന് ശേഷം വിരമിച്ചു.
SOFHA 1997-ലാണ് സ്ഥാപിതമായത്.
ആ 31 വർഷത്തിനിടയിൽ റോ 5,000-ത്തോളം കുഞ്ഞുങ്ങളെ പ്രസവിപ്പിച്ചു.
അവലംബം External links Phil Roe എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Phil Roe at Curlie Appearances on C-SPAN Biography at the Biographical Directory of the United States Congress Voting record maintained by The Washington Post Biography , voting record , and interest group ratings at Project Vote Smart Campaign finance reports and data at the Federal Election Commission
ഡേവിഡ് ഫ്രോസ്റ്റ്
ഒരു ബ്രിട്ടീഷ് മാദ്ധ്യമപ്രവർത്തകനായിരുന്നു ഡേവിഡ് ഫ്രോസ്റ്റ് (1939-2013).
ബി.ബി.സി ചാനലിൽ ഞായറാഴ്ച രാവിലെ സംപ്രേഷണം ചെയ്തിരുന്ന "ബ്രേക്ക്ഫാസ്റ്റ് വിത്ത് ഫ്രോസ്റ്റ്" എന്ന അഭിമുഖപരമ്പരയിലൂടെ ശ്രദ്ധേയനായി .
1977-ൽ വാട്ടർഗേറ്റ് വിവാദത്തിന്റെ പശ്ചാത്തലത്തിൽ റിച്ചാർഡ് നിക്സണുമായി നടത്തിയ അഭിമുഖങ്ങൾ ലോകശ്രദ്ധ നേടി.
ഇവ പിന്നീട് "ഫ്രോസ്റ്റ്/നിക്സൺ" എന്ന പേരിൽ 2006-ൽ നാടകവും 2008-ൽ ചലച്ചിത്രവുമായി.
1964 മുതൽ 2010 വരെയുള്ള എല്ലാ ബ്രിട്ടീഷ് പ്രധാനമന്ത്രിമാരുമായും 1969 മുതൽ 2008 വരെയുള്ള എല്ലാ യു.എസ്. പ്രസിഡൻറുമാരുമായും അദ്ദേഹം അഭിമുഖം നടത്തിയിട്ടുണ്ട്.
2013 ഓഗസ്റ്റ് 31-ന് ക്വീൻ എലിസബത്ത് എന്ന ആഡംബര കപ്പലിൽ വച്ച് ഹൃദയാഘാതത്തെത്തുടർന്ന് മരിച്ചു.
അവലംബം പുറത്തേക്കുള്ള കണ്ണികൾ David Frost എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബി.ബി.സി. ന്യൂസ് പ്രൊഫൈൽ ഇന്റർനെറ്റ് മൂവി ഡാറ്റാബേസിൽ നിന്ന് David Frost
ഡേവിഡ് പക്കാർഡ് ഇംഗ്ലീഷ് വിലാസം https://ml.wikipedia.org/wiki/David_Packard
ഡേവിഡ് പക്കാർഡ് (ജനനം:1912 മരണം:1996) ഒരു അമേരിക്കൻ ഇലക്ട്രിക്കൽ എഞ്ചിനീയറും സഹസ്ഥാപകനുമായിരുന്നു, ഹ്യൂലറ്റ്-പാക്കാർഡിലെ ബിൽ ഹ്യൂലറ്റിനൊപ്പം (1939), പ്രസിഡന്റ് (1947-64), സിഇഒ(CEO)(1964-68), എച്ച്.പി ബോർഡ് ചെയർമാൻ (1964-68, 1972-) 93).
നിക്‌സൺ ഭരണകാലത്ത് 1969 മുതൽ 1971 വരെ യുഎസ് പ്രതിരോധ ഡെപ്യൂട്ടി സെക്രട്ടറിയായി അദ്ദേഹം സേവനമനുഷ്ഠിച്ചു.
1976 മുതൽ 1981 വരെ യൂണിഫോംഡ് സർവീസസ് യൂണിവേഴ്സിറ്റി ഓഫ് ഹെൽത്ത് സയൻസസിന്റെ (USU) പ്രസിഡന്റായും 1973 മുതൽ 1982 വരെ അതിന്റെ ബോർഡ് ഓഫ് റീജന്റ്സിന്റെ ചെയർമാനായും പാക്കാർഡ് സേവനമനുഷ്ഠിച്ചു.
ത്രിരാഷ്ട്ര കമ്മീഷൻ അംഗമായിരുന്നു.
1988-ൽ പ്രസിഡൻഷ്യൽ മെഡൽ ഓഫ് ഫ്രീഡം നേടിയ വ്യക്തിയാണ് പാക്കാർഡ്, കൂടാതെ നിരവധി സാങ്കേതിക കണ്ടുപിടുത്തങ്ങൾക്കും ജീവകാരുണ്യ പ്രവർത്തനങ്ങൾക്കും പേരുകേട്ടയാളാണ്.
പ്രിൻറർ നിർമ്മാണ രംഗത്തെ ശ്രദ്ധേയമായ ലോകത്തെ ഏറ്റവും വലിയ രണ്ടാമത്തെ കമ്പ്യൂട്ടർ നിർമ്മാതാക്കളും ഐ.റ്റി കമ്പനിയുമാണ് എച്ച്.പി (HP).
ഹ്യൂലറ്റും പക്കാർഡും ചേർന്ന് ഒരു കമ്പനിക്ക് രൂപം കൊടുത്തു.
പക്കാർഡിൻറെ വീട്ടിലെ ഗാരേജിലായിരുന്നു ഇത്.
ഇലക്ട്രോണിക് ടെസ്റ്റിംഗ്,മെഷർ മെൻറ് ഉപകരണങ്ങൾ നിർമ്മിച്ചിരുന്ന കമ്പനി കാൽകുലേറ്ററുകൾ, കമ്പ്യൂട്ടറുകൾ,ലേസർ,ഇങ്ക് ജെറ്റ് പ്രിൻററുകൾ എന്നിവ നിർമ്മിക്കുന്ന കമ്പനിയായി അതിവേഗം മാറി.
കൊളറാഡോയിലെ പ്യൂബ്ലോയിൽ എല്ലയുടെയും (ഗ്രാബർ) സ്‌പെറി സിഡ്‌നി പാക്കാർഡിന്റെയും മകനായി പാക്കാർഡ് ജനിച്ചു.
അദ്ദേഹം സെന്റിനിയൽ ഹൈസ്‌കൂളിൽ ചേർന്നു, അവിടെ തുടക്കത്തിൽ സയൻസ്, എഞ്ചിനീയറിംഗ്, സ്‌പോർട്‌സ്, ലീഡർഷിപ്പ് എന്നിവയിൽ താൽപ്പര്യം പ്രകടിപ്പിച്ചു.
പാക്കാർഡ് തന്റെ ബി.എ. കോഴ്സ് 1934-ൽ സ്റ്റാൻഫോർഡ് യൂണിവേഴ്‌സിറ്റിയിൽ നിന്ന് പൂർത്തിയാക്കി, ഫുട്‌ബോളിലും ബാസ്‌ക്കറ്റ്‌ബോളിലും ലെറ്റേഴ്സ് സമ്പാദിക്കുകയും ഫൈ ബീറ്റ കപ്പ സൊസൈറ്റിയിൽ(Phi Beta Kappa Society) അംഗത്വം നേടുകയും ആൽഫ ഡെൽറ്റ ഫൈ(Alpha Delta Phi) ലിറ്റററി ഫ്രറ്റേണിറ്റിയുടെ ബ്രദറായിട്ടിരുന്നിട്ടുണ്ട്.
സ്റ്റാൻഫോർഡിൽ വെച്ചാണ് തന്റെ ജീവിതത്തിൽ പ്രധാനപ്പെട്ട രണ്ടുപേരെ കണ്ടുമുട്ടിയത്, ലൂസിൽ സാൾട്ടറും ബിൽ ഹ്യൂലറ്റും.
ന്യൂയോർക്കിലെ ഷെനെക്‌ടഡിയിൽ ജനറൽ ഇലക്ട്രിക് കമ്പനിയിൽ സ്ഥാനം പിടിക്കുന്നതിന് മുമ്പ് പാക്കാർഡ് ബൗൾഡറിലെ കൊളറാഡോ സർവകലാശാലയിൽ കുറച്ചുകാലം പഠിച്ചു.
1938-ൽ അദ്ദേഹം സ്റ്റാൻഫോർഡിലേക്ക് മടങ്ങി, അവിടെ ആ വർഷം അവസാനം ഇലക്ട്രിക്കൽ എഞ്ചിനീയറിംഗിൽ ബിരുദാനന്തര ബിരുദം നേടി.
അതേ വർഷം, അദ്ദേഹം ലുസൈൽ സാൾട്ടറിനെ വിവാഹം കഴിച്ചു, അദ്ദേഹത്തിന് നാല് കുട്ടികളുണ്ടായിരുന്നു: ഡേവിഡ്, നാൻസി, സൂസൻ, ജൂലി എന്നിങ്ങനെയായിരുന്നു അവരുടെ പേരുകൾ.
1987-ൽ (72 വയസ്സ്) ലൂസിൽ പാക്കാർഡ് അന്തരിച്ചു.
അവലംബം ↑ ↑ ↑ ↑ ↑ 1 2 ↑
ഡേവിഡ് ഫിഞ്ചർ ഇംഗ്ലീഷ് വിലാസം https://ml.wikipedia.org/wiki/David_Fincher
ഒരു അമേരിക്കൻ ചലച്ചിത്ര, സംഗീതചിത്ര സംവിധായകനും നിർമ്മാതാവുമാണ് ഡേവിഡ് ഫിഞ്ചർ എന്ന ഡേവിഡ് ആൻഡ്രൂ ലിയോ ഫിഞ്ചർ .
ദ ക്യൂരിയസ് കേസ് ഓഫ് ബെഞ്ചമിൻ ബട്ടൺ (2008), ദ സോഷ്യൽ നെറ്റ്‍വർക്ക് (2008) എന്നീ ചിത്രങ്ങൾക്ക് മികച്ച സംവിധായനുള്ള അക്കാദമി അവാർഡ് നാമനിർദ്ദേശം ഫിഞ്ചർ നേടിയിട്ടുണ്ട്.
ദ സോഷ്യൽ നെറ്റ്‍വർക്കിന് മികച്ച സംവിധായകനുള്ള ഗോൾഡൻ ഗ്ലോബും ബാഫ്ത പുരസ്കാരവും ഫിഞ്ചർ നേടിയിട്ടുണ്ട്.
ഫിഞ്ചറുടെ ഏറ്റവും പുതിയ ചിത്രം ഗിലിയൻ ഫ്ലിന്നിന്റെ നോവലിനെ ആധാരമാക്കി നിർമ്മിച്ച ഗോൺ ഗേൾ ആണ്.
ചലച്ചിത്രങ്ങൾ സംവിധാനം ചെയ്തവ വർഷം ചിത്രം കുറിപ്പുകൾ 1992 ഏലിയൻ 3 ആദ്യ ചിത്രം.
1995 സെവൻ 1997 ദ ഗെയിം 1999 ഫൈറ്റ് ക്ലബ്ബ് 2002 പാനിക് റൂം 2007 സോഡിയാക് 2008 ദ ക്യൂരിയസ് കേസ് ഓഫ് ബെഞ്ചമിൻ ബട്ടൺ 2010 ദ സോഷ്യൽ നെറ്റ്‍വർക്ക് 2011 ദ ഗേൾ വിത്ത് ദ ഡ്രാഗൺ ടാറ്റൂ 2013 ഹൗസ് ഓഫ് കാർഡ്സ് 2 എപ്പിസോഡുകൾ ടെലിവിഷൻ പരമ്പര 2014 ഗോൺ ഗേൾ അവലംബം
ഡേവിഡ് ഫിലോ ഇംഗ്ലീഷ് വിലാസം https://ml.wikipedia.org/wiki/David_Filo
ഡേവിഡ് റോബർട്ട് ഫിലോ (ജനനം ഏപ്രിൽ 20, 1966) പ്രമുഖ സെർച്ച് എഞ്ചിൻ ആയ യാഹൂവിന്റെ സഹസ്ഥാപകരിലൊരാളാണ് ജെറി യാങ്ങിനൊപ്പം ഡേവിഡ് ഫിലോ.
ലോകത്തെ ഏറ്റവും പ്രധാനപ്പെട്ട ഇൻറർനെറ്റ് മാധ്യമ കമ്പനികളിലൊന്നാണ് യാഹൂ.
ഗൂഗിൾ കഴിഞ്ഞാൽ ഏറ്റവുമധികം ഉപയോഗിക്കപ്പെടുന്ന സെർച്ച് എഞ്ചിനും യാഹൂ തന്നെയാണ്.
സി പ്രോഗ്രാമിംഗ് ഭാഷയിൽ എഴുതിയ അദ്ദേഹത്തിന്റെ ഫിലോ സെർവർ പ്രോഗ്രാം, വേരിയബിൾ വെബ് പേജുകൾ ചലനാത്മകമായി നിലനിർത്താൻ ഉപയോഗിക്കുന്ന സെർവർ സൈഡ് സോഫ്റ്റ്‌വെയർ ആയിരുന്നു, യാഹൂ!
വെബ്‌സൈറ്റിന്റെ ആദ്യകാല പതിപ്പുകൾ സന്ദർശിക്കുമ്പോൾ ഫിലോ സെർവർ പേജായിരുന്നു വന്നിരുന്നത്.
ഇപ്പോൾ യാഹൂ പിഎച്ച്പി സാങ്കേതിക വിദ്യയാണ് ഉപയോഗിക്കുന്നത്.
ഫിലോ ട്യൂലെൻ യൂണിവേഴ്സിറ്റിയിൽ നിന്ന് കമ്പ്യൂട്ടർ എഞ്ചിനീയറിംഗിൽ ബി.എസ്. ബിരുദം (ഡീൻസ് ഓണർ സ്കോളർഷിപ്പിലൂടെ) നേടി.
കൂടാതെ 1990-ൽ സ്റ്റാൻഫോർഡ് സർവകലാശാലയിൽ നിന്ന് എം.എസ്. ബിരുദാനന്തര ബിരുദം നേടി.
1994 ഫെബ്രുവരിയിൽ, അദ്ദേഹം ജെറി യാങ്ങുമായി സഹകരിച്ച് "ജെറി ആൻഡ് ഡേവിഡ്സ് ഗൈഡ് ടു ദി വേൾഡ് വൈഡ് വെബ്" എന്ന പേരിൽ ഒരു ഇന്റർനെറ്റ് വെബ്‌സൈറ്റ് സൃഷ്ടിച്ചു, അതിൽ മറ്റ് വെബ്‌സൈറ്റുകളുടെ ഒരു ഡയറക്‌ടറി ഉൾപ്പെടുന്നു.
അതിന്റെ പേര് "യാഹൂ!"
(ഒരു ആശ്ചര്യ ചിഹ്നം ഉപയോഗിക്കുന്നു)എന്നാണ് ഇത് വളരെ ജനപ്രിയമായി മാറി, ഫിലോയും യാങ്ങും യാഹുവിന്റെ ബിസിനസ്സ് സാധ്യതകൾ മനസ്സിലാക്കി.
വിവിധ ഓൺലൈൻ പ്രവർത്തനങ്ങൾക്കായി വിപുലമായ ഉൽപ്പന്നങ്ങളും സേവനങ്ങളും നൽകുന്ന ഒരു വെബ് ഡയറക്‌ടറിയുള്ള ഒരു വെബ് പോർട്ടലായാണ് ആരംഭിച്ചത്.
1990-കളിലെ ഇന്റർനെറ്റ് കാലഘട്ടത്തിന്റെ തുടക്കത്തിലുള്ള കമ്പനിയാണ് യാഹൂ.
ഇത് ഇപ്പോഴും മുൻനിര ഇന്റർനെറ്റ് ബ്രാൻഡുകളിലൊന്നാണ്, ടെലികമ്മ്യൂണിക്കേഷൻ സ്ഥാപനങ്ങളുമായുള്ള പങ്കാളിത്തം കാരണം, ഇന്റർനെറ്റിൽ ഏറ്റവുമധികം ആളുകൾ സന്ദർശിക്കുന്ന വെബ്‌സൈറ്റുകളിൽ ഒന്നാണിത്.
ഫോട്ടോഗ്രാഫറും അധ്യാപികയുമായ ഏഞ്ചല ബ്യൂണിംഗിനെയാണ് ഫിലോ വിവാഹം കഴിച്ചത്.
അവർക്ക് ഒരു കുട്ടിയുണ്ട്, കാലിഫോർണിയയിലെ പാലോ ആൾട്ടോയിലാണ് താമസിക്കുന്നത്.
2005-ൽ അദ്ദേഹം പഠിച്ച യൂണിവേഴ്സിറ്റിയായ ടുലെയ്ൻ യൂണിവേഴ്‌സിറ്റിക്ക് അതിന്റെ സ്‌കൂൾ ഓഫ് എഞ്ചിനീയറിംഗിൽ ഉപയോഗിക്കുന്നതിനായി $30 മില്യൺ നൽകി.
2019 സെപ്തംബർ വരെ, ഫോർബ്സ് ഫിലോയുടെ മൂല്യം $4.3 ബില്യൺ ആണെന്ന് കണക്കാക്കി, അദ്ദേഹത്തെ ലോകത്തിലെ 379-ാമത്തെ ധനികനായ വ്യക്തിയായി തിരഞ്ഞെടുത്തു.
വിവരസാങ്കേതികരംഗത്തെ പ്രശസ്തരുടെ പട്ടിക അവലംബം ↑ ↑ Yahoo! Inc. – Company History .
yhoo.client.shareholder.com ↑ ↑ ↑ "Most Popular Sites 2012: Alexa Ranks The 500 Most-Visited Websites," Huffington Post, August 9, 2012 ↑ Another billionaire drops Archived December 5, 2008, at the Wayback Machine .
ഡേവിഡ് പി. ആൻഡേഴ്സൺ ഇംഗ്ലീഷ് വിലാസം https://ml.wikipedia.org/wiki/David_P.
_Anderson
ഡേവിഡ് പി. ആൻഡേഴ്സൺ (ജനനം 1955) ബെർക്ക്ലിയിലെ കാലിഫോർണിയ സർവ്വകലാശാലയിലെ സ്പേസ് സയൻസസ് ലബോറട്ടറിയിലെ ഒരു അമേരിക്കൻ ഗവേഷണശാസ്ത്രജ്ഞനും ഹൂസ്റ്റൺ സർവ്വകലാശാലയിൽ കമ്പ്യൂട്ടർ സയൻസിൽ സഹപ്രൊഫസറുമാണ്.
ആൻഡേഴ്സൺ SETI@home, BOINC, Bossa, Bolt എന്നീ സോഫ്റ്റ്‌വെയർ പദ്ധതികൾക്ക് നേതൃത്വം വഹിച്ചിട്ടുണ്ട്.
വെസ്ലിയൻ സർവ്വകലാശാലയിൽ നിന്ന് ഗണിതത്തിൽ ബിഎ അദ്ദേഹം കരസ്തമാക്കിയിട്ടുണ്ട്.
വിസ്കോൺസിൻ- മാഡിസൻ യൂണിവേഴ്സിറ്റിയിൽ നിന്ന് ഗണിതത്തിലും കമ്പ്യൂട്ടർ സയൻസിലും എംഎസ്ഇയും പിഎച്ച്ഡി ഡിഗ്രി അദ്ദേഹം കരസ്ഥമാക്കി.
ബിരുദവിദ്യാലയത്തിലായിരിക്കുമ്പോൾ കമ്പ്യൂട്ടർ ഗ്രാഫിക്സിനെക്കുറിച്ച് 4 ഗവേഷണ പ്രബന്ധങ്ങൾ പ്രസിദ്ധീകരിച്ചു.
1985 മുതൽ 1992 വരെ യുസി ബെർക്ക്ലി കമ്പ്യൂട്ടർ സയൻസ് ഡിപ്പാർട്ട്മെന്റിൽ അദ്ദേഹം സഹപ്രൊഫസറായിരുന്നു.
അവിടെ വച്ച് അദ്ദേഹത്തിന് എൻഎസ്എഫ് പ്രസിഡഞ്ച്യൽ യംഗ് ഇൻവെസ്റ്റിഗേറ്റർ, ഐ‌ബിഎം ഫാക്കൽറ്റി ഡെവലപ്പ്മെന്റ് പുരസ്ക്കാരങ്ങൾ ലഭിച്ചു.
ഈ കാലയളവിൽ അദ്ദേഹം ചെയ്ത ഗവേഷണപദ്ധതികൾ: FORMULA, ഒരു സമാന്തര പ്രോഗ്രാമിംഗ് ഭാഷയും കമ്മ്പ്യൂട്ടർ സിസ്റ്റത്തിനുള്ള ഒരു റൺടൈം സിസ്റ്റം DASH,ഡിജിറ്റൽ ഓഡിയോയേയും വിഡിയോയേയും പിന്തുണയ്ക്കുന്ന വിതരണം ചെയ്യുന്ന ഓപ്പറേറ്റിംഗ് സിസ്റ്റം.
Continuous Media File System (CMFS), ഡിജിറ്റൽ ഓഡിയോയ്ക്കും വിഡിയോയ്ക്കും വേണ്ടിയുള്ള ഒരു ഫയൽ സിസ്റ്റം Comet, ഡിജിറ്റൽ ഓഡിയോയ്ക്കും വിഡിയോയ്ക്കും വേണ്ടിയുള്ള ഒരു I/O സെർവ്വർ അവലംബം വിക്കിവാർത്തകളിൽ ബന്ധപ്പെട്ട വാർത്തയുണ്ട്: Exclusive: David Anderson talks about the Stardust@home project
ഡേവിഡ് ഫ്രാവലി ഇംഗ്ലീഷ് വിലാസം https://ml.wikipedia.org/wiki/Asok_bagath
2015 ലെ പത്മഭൂഷൺ പുരസ്കാരം ലഭിച്ച അമേരിക്കക്കാരനായ ഹിന്ദു മത പണ്ഡിതനും  എഴുത്തുകാരനുമാണ് വാമദേവ ശാസ്ത്രി എന്നറിയപ്പെടുന്ന ഡേവിഡ് ഫ്രാവലി .
യോഗ അധ്യാപകനും വേദ പണ്ഡിതനുമായ ഫ്രാവലി മുപ്പതോളം ഗ്രന്ഥങ്ങൾ ഹിന്ദു മത സംബന്ധിയായി രചിച്ചിട്ടുണ്ട്.
പുരസ്കാരങ്ങൾ പത്മഭൂഷൺ (2015) അവലംബം ↑ പുറം കണ്ണികൾ David Frawley's homepage Interview with Vedacharya David Frawley US Publisher of books by David Frawley India publisher of books by David Frawley Archived 2015-02-19 at the Wayback Machine .
Online books by David Frawley Archived 2016-01-14 at the Wayback Machine .
Online version of Hinduism and the Clash of Civilizations Archived 2019-06-20 at the Wayback Machine .
ധനഞ്ജയൻ (വിവക്ഷകൾ)
ധനഞ്ജയൻ എന്ന വാക്കുകൊണ്ട് പലരെ കുറിക്കുന്നു അർജ്ജുനൻ ധനഞ്ജയൻ - നർത്തകൻ ധനഞ്ജയൻ (നാട്യശാസ്ത്രജ്ഞൻ) -ദശരൂപകകർത്താവ് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ധനലക്ഷ്മി ബാങ്ക് ഇംഗ്ലീഷ് വിലാസം https://ml.wikipedia.org/wiki/Dhanlaxmi_Bank
കേരളത്തിലെ തൃശ്ശൂർ ആസ്ഥാനമായി പ്രവർത്തിക്കുന്ന ഒരു സ്വകാര്യ ബാങ്കാണ്‌ ധനലക്ഷ്മി ബാങ്ക്.
1927 ൽ ആണ് ബാങ്ക് ആരംഭം കുറിച്ചത്.
11,000 രൂപയുടെ മൂലധനവും 7 ജീവനക്കാരുമായി 1927 നവംബർ 14 ന് തൃശ്ശൂരിൽ ധനലക്ഷ്മി ബാങ്ക് പ്രവർത്തനം ആരംഭിച്ചു.
1977 ൽ ഇത് ഒരു ഷെഡ്യൂൾഡ് കൊമേഴ്സ്യൽ ബാങ്കായി മാറി.
ഇന്ന് കേരളം, തമിഴ്നാട് , കർണാടകം , ആന്ധ്രപ്രദേശ് , തെലുങ്കാന , മഹാരാഷ്ട്ര , ഗുജറാത്ത് , ഡൽഹി , പശ്ചിമബംഗാൾ , മധ്യപ്രദേശ് , പഞ്ചാബ് , ഉത്തർപ്രദേശ് , രാജസ്ഥാൻ , ചണ്ഡീഗഢ് , ഗോവ , ഹരിയാന എന്നിവിടങ്ങളിൽ 280 ശാഖകളും 398 എ.ടി.എമ്മുകളും ബാങ്കിനുണ്ട്.
ബിസിനസ് അവലോകനം തൃശൂർ നഗരത്തിലെ ധനലക്ഷ്മി ബാങ്കിന്റെ ആസ്ഥാനം
ധനലക്ഷ്മി ബാങ്കിന്റെ പ്രവർത്തന ലാഭം 2015-16 ആദ്യ കാലയളവിൽ 12.58 കോടി രൂപയായി ഉയർന്നു.
ഇതേ കാലയളവിലെ നഷ്ടം 22.71 കോടി രൂപയാണ്.
ബജാജ് അലയൻസ് സഹകരണം
2009ൽ ധനലക്ഷ്മി ബാങ്ക് ബജാജ് അലയൻസുമായി സഹകരണം ആരംഭിച്ചു.
ബജാജ് അലയൻസ് ലൈഫ് ഇൻഷുറൻസ് ഉൽപ്പന്നങ്ങളുടെ വിൽപ്പന നടുത്തവ സംബന്ധിച്ചാണ് കരാർ.
2017 വരെ ധനലക്ഷ്മി ബാങ്ക് 365 കോടി രൂപയുടെ ബിസിനസ് ഇടപാടുകൾ ബജാജ് അലയൻസിനായി ചെയ്തിട്ടുണ്ട്.
ക്രെഡിറ്റ് കാർഡുകൾ
2010 മാർച്ചിൽ ധനലക്ഷ്മി ബാങ്ക് പ്ലാറ്റിനം, ഗോൾഡ് ക്രെഡിറ്റ് കാർഡുകൾ ആരംഭിച്ചു.
ധനാശി
നാടകത്തിലെ ഭരതവാക്യത്തിന്റെ സ്ഥാനമാണ് കഥകളിയിലെ ധനാശിക്കുള്ളത്.
അഭിനയപൂർത്തിക്കു ശേഷം ശിഷ്ട പാത്രമായ ഒരു പച്ചവേഷം ഈശ്വര സ്തുതിരൂപത്തിൽ ചെമ്പടയിലെ വലിയ കലാശത്തിന്റെ ചില എണ്ണങ്ങൾ തലയ്ക്കുമീതെ കൈകൂപ്പി എടുത്തു കൊണ്ടാണ് ഇതനുഷ്ടിക്കുക ഈ സന്ദർഭത്തിൽ ചില ഈശ്വരസ്തുതികൾ ആലപിക്കും .
കേളി, അരങ്ങു കേളി, തോടയം , വന്ദനശ്ലോകം, പുറപ്പാട് ,മേളപ്പദം ,കഥാവതരണം, ധനാശി എന്നിങ്ങനെയുള്ള അഷ്ടാംഗങ്ങൾ ഒരു മനുഷ്യ ശരീരത്തിന്റെ സങ്കല്പത്തിൽ കഥകളിയിൽ അടങ്ങിയിട്ടുണ്ട്.
ധനീഷ് മുജ്തബ ഇംഗ്ലീഷ് വിലാസം https://ml.wikipedia.org/wiki/Danish_Mujtaba
ധനീഷ് മുജ്തബ ഇന്ത്യയിലെ പ്രമുഖനായ ഫീൽഡ് ഹോക്കി കളിക്കാരനാണ്.
2009 ലെ നാഷണൽ ഗേംസിലൂടെയാണ് ഈ രംഗത്തേക്ക് അരങ്ങേറിയത്.
2012-ൽ ലണ്ടണിൽ വച്ച് നടന്ന ഒളിംബിക്സിൽ ഇന്ത്യയെ പ്രതിനിധീകരിച്ചതും ഈ കളിക്കാരനാണ്.
ധനു (നക്ഷത്രരാശി) ഇംഗ്ലീഷ് വിലാസം https://ml.wikipedia.org/wiki/Sagittarius_(Constellation)
ധനുസിന്റെ ആകൃതി കണക്കാക്കുന്ന നക്ഷത്രരാശി ആണ് ധനുരാശി.
സൂര്യൻ മലയാള മാസം ധനുവിൽ ഈ രാശിയിലൂടെ സഞ്ചരിക്കുന്നതായി അനുഭവപ്പെടുന്നു.
ഓഗസ്റ്റ് മാസത്തിൽ ഭൂമദ്ധ്യരേഖാ പ്രദേശത്ത് ഈ രാശി കാണാൻ കഴിയും.
വില്ലേന്തിയ തേരാളിയുടെ രൂപമാണ് ഇതിന്.
ഇതിന്റെ പശ്ചാത്തലത്തിലാണ് ആകാശഗംഗയുടെ കേന്ദ്രമുള്ളത് .
ടീപോട്ട് എന്ന നക്ഷത്രക്കൂട്ടം ഈ നക്ഷത്രരാശിയിലാണ്.
വളരെ വ്യക്തമായി കാണാവുന്ന നക്ഷത്രരാശിയാണിത്.
നക്ഷത്രങ്ങൾ ധനുരാശിയും ചാന്ദ്രനക്ഷത്രങ്ങളും പേര് കാന്തിമാനം അകലം അൽനസർ 2.99   മാഗ്നിറ്റ്യൂഡ് 117   പ്രകാശവർഷം കൌസ് മെറിഡിയോണാലിസ് 2.70     മാഗ്നിറ്റ്യൂഡ് 82    പ്രകാശവർഷം കൌസ് ഒസ്ട്രാലിസ് 2.81  മാഗ്നിറ്റ്യൂഡ് 85   പ്രകാശവർഷം കൌസ് ബോറാലിസ് 2.81    മാഗ്നിറ്റ്യൂഡ് 98    പ്രകാശവർഷം നുൻകി 2.02    മാഗ്നിറ്റ്യൂഡ് 209    പ്രകാശവർഷം അൽബാൽഡ 2.89    മാഗ്നിറ്റ്യൂഡ് 310    പ്രകാശവർഷം
ജ്യോതിശാസ്ത്രം | രാശിചക്രത്തിലെ നക്ഷത്രരാശികൾ | ജ്യോതിഷം മേടം ഇടവം മിഥുനം കർക്കടകം ചിങ്ങം കന്നി തുലാം വൃശ്ചികം ധനു മകരം കുംഭം മീനം 88 ആധുനിക നക്ഷത്രരാശികൾ
ധനു (വിവക്ഷകൾ)
ധനു എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ധനു - ഒരു നക്ഷത്രരാശി ധനു - ഒരു മലയാളമാസം.
ധനു രാശി - ജ്യോതിഷപ്രകാരം ഒൻപതാമത്തെ രാശി ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ധനശ്രീ കർണ്ണാടക സംഗീതം തഞ്ചാവൂർ രീതിയിലുള്ള തമ്പുരു ആശയങ്ങൾ ശ്രുതി സ്വരം രാഗം താളം മേളകർത്താ അസമ്പൂർണ്ണ മേളകർത്താ രചനകൾ ഗീതം സ്വരജതി വർണ്ണം കൃതി കീർത്തനം രാഗം താനം പല്ലവി തില്ലാന വദ്യോപകരണങ്ങൾ ശബ്‌ദസൗകുമാര്യം സരസ്വതി വീണ ഓടക്കുഴൽ നാദസ്വരം ഗോട്ടുവാദ്യം (ചിത്രവീണ) വയലിൻ താളവാദ്യങ്ങൾ മൃദംഗം ഘടം മോർസിംഗ് ഘഞ്ചിറ തവിൽ ശ്രുതി തമ്പുരു ശ്രുതിപ്പെട്ടി വഗ്ഗേയകാരന്മാർ ഗ്ലോസറി ക സ തി
ഇരുപതാമത്തെ മേളകർത്താരാഗമായ നഠഭൈരവിയുടെ ഒരു ജന്യമാണ് ധനശ്രീ.
ഗുരുഗ്രന്ഥസാഹിബിന്റെ 36 ശ്ലോകങ്ങൾ (660 - 696) ധനശ്രീയിൽ ചിട്ടപ്പെടുത്തിയിരിക്കുന്നതിനാൽ സിക്ക് മതസ്തർക്ക് പ്രധാനപ്പെട്ട രാഗമാണിത്.
കർണ്ണാടകത്തിലെ ആഭേരിയുമായും ഹിന്ദുസ്ഥാനിയിലെ ഭിംപലാസിയുമായി ധനശ്രീയ്ക്ക് സാമ്യമുണ്ട്.
ആരോഹണം: സ ഗ മ പ നി സ അവരോഹണം: സ നി ധ പ മ പ ഗ രി സ
സ്വാതി തിരുനാളിന്റെ 'ഗീതദുനികു തക ധീം' എന്ന തില്ലാന ഈ രാഗത്തിലെ പ്രമുഖ കൃതിയാണ്.
ധനിറാം ഛത്രിക്
ആധുനിക പഞ്ചാബി കവിതയുടെ മുഖ്യപ്രണേതാവായി കരുതപ്പെടുന്നയാളാണ് ധനിറാം ഛത്രിക് (ജ: ഒക്ടോ: 4, 1876 – ഡിസം:18, 1954) ഗുരുമുഖി അക്ഷരങ്ങൾ രൂപകല്പന ചെയ്യുന്നതിലും മഹാൻ കോശ് , ഗുരുഗ്രന്ഥസാഹിബ് എന്ന കൃതികൾ പ്രസിദ്ധികരിയ്ക്കുന്നതിനും മുൻകൈ എടുക്കുകയുണ്ടായി.
കൃതികളിൽ ചിലത് Chatrik authored Fullan Di Tokri (1904) Bharthri Hari Bikramajit (1905) Nal Dmaayanti (1906) Dharmvir (1912) Chandanwari (1931) Kesar Kiari (1940) Nawan Jahan (1942) Noor Jahan Badshahbeghum (1944) Sufikhana (1950) അവലംബം
ധനു ഇംഗ്ലീഷ് വിലാസം https://ml.wikipedia.org/wiki/Dhanu
കൊല്ലവർഷത്തിലെ അഞ്ചാമത്തെ മാസമാണ് ധനു .
സൂര്യൻ ധനു  രാശിയിലൂടെ സഞ്ചരിക്കുന്ന സമയമാണ് ധനുമാസം.
ഡിസംബർ - ജനുവരി മാസങ്ങൾക്ക് ഇടക്കാണ് ധനുമാസം വരിക.
തമിഴ് മാസങ്ങളായ മാർഗഴി - തയ് മാസങ്ങൾക്ക് ഇടക്കാണ് ധനുമാസം വരിക.
കേരളത്തിൽ ഏറ്റവും കൂടുതൽ തണുപ്പനുഭവപ്പെടുന്നത് ഈ മാസത്തിലാണ്.
കേരളത്തിൽ സ്ത്രീകൾ തിരുവാതിര ആഘോഷിക്കുന്നത് ധനുമാസത്തിലാണ്.
ചന്ദ്രൻ തിരുവാതിര നക്ഷത്രത്തിന്റെ പ്രദേശത്തു വരുന്ന ദിവസമാണ് തിരുവാതിര നാൾ.
പരമശിവന്റെ പിറന്നാളാണ് തിരുവാതിര ദിവസം എന്നാണ് കേരളത്തിലെ ഐതിഹ്യം.
സ്ത്രീകളും പെൺകുട്ടികളും ഈ ദിവസത്തിൽ ഉപവസിക്കുന്നു ഇതിനെയാണ് തിരുവാതിര വ്രതം എന്നു പറയുന്നത്.
പെൺകുട്ടികൾ തിരുവാതിര നൃത്തം (കുമ്മി) ചവിട്ടുകയും പാട്ടുപാടുകയും ഊഞ്ഞാലാടുകയും ചെയ്യുന്നു.
യുവതികൾ ഒരു നല്ല ഭർത്താവിനെ ലഭിക്കാൻ തിരുവാതിര വ്രതം നല്ലതാണെന്നാണ് കേരളത്തിലെ ഹിന്ദുക്കളുടെ വിശ്വാസം.
ദിതി ഇംഗ്ലീഷ് വിലാസം https://ml.wikipedia.org/wiki/Diti
ഒരു ഹൈന്ദവ പുരാണ കഥാപാത്രമാണ് ദിതി .
ദക്ഷപ്രജാപതിയുടെ പുത്രി.
ബ്രഹ്മാവിന്റെ പൌത്രനും മരീചിയുടെ പുത്രനുമായ കശ്യപനാണ് ദിതിയെ വിവാഹം കഴിച്ചത്.
കശ്യപന് ദിതിയിലുണ്ടായ പുത്രന്മാർ അസുരന്മാരും ദിതിയുടെ സഹോദരിയായ അദിതിയിലുണ്ടായ പുത്രന്മാർ ദേവന്മാരുമായതായി മഹാഭാരതം ആദിപർവത്തിൽ പറയുന്നു.
ദേവന്മാരും അസുരന്മാരും ചേർന്ന് പാൽക്കടൽ കടഞ്ഞപ്പോൾ അമൃത് പൊങ്ങിവരികയും അതിനുവേണ്ടി അവർ തമ്മിൽ പോരാടുകയും ചെയ്തു.
ദിതി കശ്യപനെ ആരാധിച്ച് സന്തോഷിപ്പിക്കുകയും വരദാനം നേടുകയും ചെയ്തു.
അളവറ്റ പരാക്രമത്തോടുകൂടിയവനും ഇന്ദ്രനെ കൊല്ലുവാൻ കെല്പുള്ളവനുമായ ഒരു പുത്രനുണ്ടാകണമെന്ന വരമാണ് ദിതി നേടിയത്.
ദേഹശുദ്ധിയോടും ചിത്തശുദ്ധിയോടുംകൂടി ശ്രദ്ധാപൂർവം ഭഗവാനെ ധ്യാനിച്ചുകൊണ്ട് നൂറുവർഷം ഗർഭം ധരിച്ചുകൊണ്ടിരിക്കാമെങ്കിൽ നിന്റെ പുത്രൻ ഇന്ദ്രനെ കൊല്ലുവാൻ ശക്തനായിത്തീരും എന്നു പറഞ്ഞുകൊണ്ട് കശ്യപൻ ദേവിയോടുകൂടി സംഗമിക്കുകയും ദിതി അത്യന്തം പരിശുദ്ധയായിരുന്നുകൊണ്ട് ഗർഭം ധരിക്കുകയും ചെയ്തു.
ഗർഭധാരണം തന്നെ വധിക്കുവാനുള്ളതാണെന്നറിഞ്ഞ് ഇന്ദ്രൻ ദിതിയെ ശുശ്രൂഷിക്കുന്നതിനായി എന്ന ഭാവത്തിൽ വളരെ താഴ്മയോടുകൂടി അടുത്തുകൂടി.
ദിതിക്ക് വല്ല അശുദ്ധിയും നേരിടുന്നുണ്ടോ എന്ന് ഇന്ദ്രൻ തക്കംനോക്കിയിരുന്നു.
അങ്ങനെ നൂറുകൊല്ലം കഴിയുന്നതിനുമുമ്പായി അദ്ദേഹം ഒരവസരം കണ്ടെത്തി.
ഒരിക്കൽ ദിതി കാലുകഴുകാതെ കിടക്കയിൽ ചെന്നുകിടന്നു.
ഉടനെതന്നെ ഉറങ്ങിപ്പോവുകയും ചെയ്തു.
ഇന്ദ്രൻ വജ്രായുധം കൈയിലെടുത്ത് ദിതിയുടെ ഉദരത്തിൽ പ്രവേശിക്കുകയും ആ മഹാഗർഭത്തെ ഏഴായി നുറുക്കുകയും ചെയ്തു.
അങ്ങനെ വേദനിപ്പിക്കുന്ന സമയത്ത് ഗർഭത്തിൽ കിടന്ന ശിശു അതികഠിനമായി നിലവിളിച്ചു.
ഇന്ദ്രൻ അതിനോട് 'മാ രുദ' (കരയരുത്) എന്നു പറഞ്ഞു.
ആ ഗർഭം അങ്ങനെ ഏഴായിത്തീർന്നശേഷം ഇന്ദ്രൻ പിന്നെയും കോപത്തോടുകൂടി തന്റെ വജ്രായുധംകൊണ്ട് അവയിൽ ഓരോന്നിനെയും ഏഴായി കുത്തിമുറിച്ചു.
അവ ഏറ്റവും വേഗതയുള്ള മരുത്തുക്കൾ എന്ന ദേവന്മാരായിത്തീർന്നു.
ഇന്ദ്രൻ അവരോട് മാ രുദ എന്നു പറഞ്ഞതുകൊണ്ടാണ് അവർക്ക് 'മരുത്തുക്കൾ' എന്നു പേരുണ്ടായത്.
ഈ നാൽപ്പത്തൊൻപതു മരുത്തുക്കളും അനന്തരകാലങ്ങളിൽ ഇന്ദ്രന്റെ സഹായികളായ ദേവന്മാരായിത്തീർന്നു.
ദിതിയുടെ പുത്രന്മാരായ അസുരന്മാരിൽ (ദൈത്യൻമാർ)  പ്രധാനികൾ ഹിരണ്യകശിപുവും ഹിരണ്യാക്ഷനുമായിരുന്നു .
ദുർജയന്മാരായ അവർക്ക് സിംഹിക എന്നൊരു സഹോദരിയും ഉണ്ടായി.
ഹിരണ്യകശിപുവിന് ഓജസ്സുകൊണ്ടും പ്രതാപംകൊണ്ടും പ്രസിദ്ധരായ അനുഹ്ളാദൻ, ഹ്ളാദൻ, പ്രഹ്ളാദൻ , സംഹ്ളാദൻ എന്നീ നാല് പുത്രന്മാർ ഉണ്ടായി.
ശൂരപത്മാവ്, സിംഹവക്ത്രൻ, താരകാസുരൻ, ഗോമുഖൻ, അജാമുഖി എന്നിവരും ദിതിയുടെ പുത്രന്മാരായിരുന്നു.
അവരിൽ ശൂപത്മാവിനു മയസുതയിൽ ദാനുകോപൻ, അഗ്നിമുഖൻ, വജ്രബാഹു, ഹിരണ്യൻ എന്നീ നാല് പുത്രന്മാരുണ്ടായി.
സിംഹവക്ത്രന് വിഭൂതി എന്ന ഭാര്യയിൽ മഹാശൂരൻ എന്നു പേരോടുകൂടിയ ഒരു അസുരനുണ്ടായി.